Prechod na Drovelis Antikoncepciu: Absencia Menštruácie a Špinenie
Dobrý deň, prešla som z inej antikoncepcie na drovelis, užila som všetky tabletky z blistra a neprišla mi ešte menštruácia, včera som len trochu špinila a inak nič. Príde mi ešte menzes? Viete mi poradiť?
Dobrý deň,
ďakujeme za Vašu otázku.
Vo všeobecnosti platí, že pri začatí užívania novej hormonálnej antikoncepcie sa môže objaviť nepravidelné krvácanie, zmena v dĺžke krvácania či intenzite, krvácanie mimo cyklu či absencia menštruácie. Medzi časté vedľajšie účinky antikocepcie Drovelis patria zmeny v menštruačných cykloch (napr. vynechanie alebo nepravidelnosť). Nedostavenie menštruácie môže signalizovať aj iný zdravotný problém. V prípade, že absenciu menštruačného krvácania sprevádzajú iné ťažkosti, alebo máte akékoľvek pochybnosti, je potrebné sa obrátiť na Vášho gynekológa.
Prajem pekný zvyšok dňa.
S pozdravom
Mgr. Emma Halás Haluščíková